《怀子笑》
宋代·吴则礼

眼边寒策良可亲，吾曹龊龊讵笑人。
青鞋布袜有能事，唤取子笑来细论。
老夫个里得妙解，挈挈独提弥勒袋。
他日还炊何许糜，只今且煮南徐菜。
八年吴头并楚尾，痿痿羸羸饥不死。
端无一物娱此生，天公乞与毛锥子。
莫嗔朱颜渐殊故，且以粗言作依处。
几时雪片似车轮，著履梅花海中去。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。